ครั้งนี้เป็นการเดินทางครั้งแรกของดิฉัน
การเดินทางไปต่างประเทศครั้งแรกของดิฉัน ในฐานะสตรีหมายเลขหนึ่ง
คุณเชื่อหรือไม่คะ?
(เสียงปรบมือ)
และถึงแม้ว่า นี่ไม่ได้เป็นการมาเยือนสหราชอาณาจักร ครั้งแรกของดิฉัน
ฉันต้องบอกว่าดิฉันดีใจที่ นี่เป็นการมาเยือนอย่างเป็นทางการครั้งแรกของฉัน
ความสัมพันธ์พิเศษ ระหว่างสหรัฐอเมริกาและสหราชอาณาจักร
ไม่เพียงแค่อยู่บนพื้นฐาน ของความสัมพันธ์ระหว่างรัฐบาลเท่านั้น
แต่เรามียังมีภาษาที่ใช้และค่านิยมร่วมกันด้วย
และฉันนึกถึงเรื่องนั้นได้ จากการดูพวกท่านทั้งหมดในวันนี้
ในระหว่างการเยือนของฉัน ฉันได้รับเกียรติโดยเฉพาะอย่างยิ่ง
ที่ได้พบผู้หญิงที่พิเศษที่สุด ของสหราชอาณาจักรบางท่าน
ผู้หญิงที่กำลังปูทางสำหรับอนาคตให้กับทุกๆท่าน
และฉันก็รู้สึกเป็นเกียรติที่ได้พบคุณ
ผู้นำในอนาคตของประเทศอังกฤษ และของโลกนี้
และถึงแม้ว่าสถานการณ์ของชีวิตเรา อาจจะดูเหมือนไกลกันมาก
กับดิฉันที่ยืนอยู่ที่นี่ในฐานะสุภาพสตรีหมายเลขหนึ่ง ของสหรัฐอเมริกา
และคุณ กำลังจะศึกษาจบจากโรงเรียน
ดิฉันต้องการให้พวกคุณรู้ว่า เรามีหลายอย่างที่เหมือนกัน
เพราะว่าไม่มีอะไรในเส้นทางชีวิตของฉัน
ที่ได้ทำนายว่าฉันจะมายืนอยู่ที่นี่
ในฐานะสุภาพสตรีหมายเลขหนึ่ง ที่เป็นแอฟริกันอเมริกัน
คนแรกของสหรัฐอเมริกา
ไม่มีอะไรในเรื่องราวชีวิตของดิฉัน ที่ทำให้ได้มายืนอยู่ที่นี่
ฉันไม่ได้รับการเลี้ยงดูกับ ความมั่งคั่งหรือทรัพย์สมบัติ
หรือสถานะทางสังคม ถ้าจะพูดไปแล้ว
ดิฉันได้รับการเลี้ยงดู ที่ทางตอนใต้ของชิคาโก
นั่นคือ ส่วนเมืองจริงๆของชิคาโก
และดิฉันเป็นผลผลิตของชุมชน คนชั้นแรงงาน
คุณพ่อของดิฉันเป็นคนใช้แรงงานในเมือง มาตลอดชีวิตเขา
และคุณแม่ของดิฉันเป็นแม่บ้าน อยู่กับบ้าน
และเธออยู่กับบ้านเพื่อดูแลดิฉัน และพี่ชาย
ทั้งสองท่านไม่ได้เรียนมหาวิทยาลัย
แพทย์ตรวจพบว่าคุณพ่อ เป็นโรคปลอกประสาทอักเสบ (multiple sclerosis)
ในช่วงชีวิตที่กำลังหนุ่มแน่นของท่าน
แต่ถึงแม้จะยากลำบากมากยิ่งขึ้นๆ ที่ท่านจะเดิน
และแต่งตัวในตอนเช้า
ฉันเห็นพ่อต่อสู้ดิ้นรนมากขึ้นๆ
พ่อไม่เคยบ่นเลย เรื่องที่ต้องดิ้นรน
ท่านรู้สึกพอใจกับสิ่งที่ท่านเป็นอยู่ขณะนั้น
ท่านเพียงแค่ตื่นนอนเช้าขึ้นอีกหน่อย และทำงานหนักขึ้นอีกเล็กน้อยเท่านั้น
พี่ชายและดิฉันถูกเลี้ยงดูมา ด้วยสิ่งที่เราต้องการจริงๆ
ได้แก่ ความรัก ค่านิยมที่แข็งแกร่ง
และความเชื่อที่ว่า ด้วยการศึกษาที่ดี
และงานหนักอย่างมากทั้งหมด
และที่ว่า ไม่่มีอะไรที่เราจะทำไม่ได้
ดิฉันเป็นตัวอย่างหนึ่งของ สิ่งที่เป็นไปได้
ของหญิงสาว ที่จากจุดเริ่มต้นชีวิตของพวกเขา
ที่ได้รับความรักและการเลี้ยงดูโดยคนรอบตัวพวกเขา
ชีวิตของดิฉัน ถูกล้อมรอบด้วยผู้หญิงที่พิเศษ
ได้แก่ คุณยายคุณย่า คุณครู คุณป้า เครือญาติ เพื่อนบ้าน
ที่สอนดิฉันเรื่องความเข็มแข็งแบบเงียบๆ และศักดิ์ศรี
คุณแม่ของดิฉัน เป็นแบบอย่างที่สำคัญที่สุดในชีวิตของดิฉัน
คุณแม่อาศัยอยู่กับเราด้วยที่ทำเนียบขาว
และช่วยดูแลลูกสาวสองคนของเรา
มาเลีย และ ซาช่า (Malia และ Sasha)
คุณแม่อยู่กับชีวิตของลูกดิฉันทั้งสองคนตลอดเวลา เช่นเดียวกับชีวิตของดิฉัน
และกำลังปลูกฝังในตัวพวกเขา
ค่านิยมเดียวกับ ที่คุณแม่สอนดิฉันและพี่ชาย
อย่างเช่น ความเห็นอกเห็นใจ และความสัตย์ซื่อ
ความเชื่อมั่น และความเพียรพยายาม
ทั้งหมดที่กล่าวนั้น ถูกห่อหุ้มไว้ด้วยความรักที่ไม่มีเงื่อนไข
ซึ่งเพียงคุณยายเท่านั้นที่สามารถให้ได้
นอกจากนี้ ฉันยังโชคดีมากพอ ที่ได้รับการทะนุถนอม และกำลังใจ
จากแบบอย่างของผู้ชายที่เข้มแข็งบางคน ด้วยเช่นกัน
ได้แก่ คุณพ่อ พี่ชาย คุณลุง และคุณปู่และคุณตา
ผู้ชายในชีวิตของดิฉัน สอนบางสิ่งที่สำคัญให้กับฉัน ด้วยเช่นกัน
พวกเขาสอนฉันว่า ความสัมพันธ์ ที่ให้ความเคารพซึ่งกันและกัน
ระหว่างชายกับหญิงนั้น ควรจะเป็นอย่างไร
พวกเขาสอนฉันว่า ชีวิตสมรสที่เข็มแข็งเป็นอย่างไร
ว่ามันสร้างขึ้นมา บนความเชื่อใจและคำมั่นสัญญา
และความชื่นชม ในพรสวรรค์ที่ไม่เหมือนใคร ของแต่ละคน
พวกเขาสอนดิฉันว่า มันหมายความว่าอย่างไร
ในการเป็นพ่อ
และในการเลี้ยงดูครอบครัว
และไม่เพียงแค่ลงทุนทำ ในบ้านของคุณเองเท่านั้น
แต่ยังออกไปและช่วยเลี้ยงดูเด็กๆ
ในชุมชนที่กว้างออกไปด้วย
และสิ่งเหล่านี้ เป็นคุณภาพอย่างเดียวกันกับ
ที่ดิฉันมองหาในตัวสามีของดิฉันเอง
บารัค โอบามา (Barack Obama)
และเมื่อเราพบกันครั้งแรก
สิ่งหนึ่งที่ดิฉันจำได้คือ เขานัดดิฉันเที่ยว
การนัดเที่ยวของเขา คือ ไปอยู่กับเขา ในที่ประชุมของชุมชนแห่งหนึ่ง
(เสียงหัวเราะ)
ฉันรู้ว่า มันโรแมนติกแค่ไหน
(เสียงหัวเราะ)
แต่ตอนที่เราพบกัน บารัก โอบามา เป็นผู้จัดการชุมชน
เขาทำงาน ช่วยคนให้ได้งานทำ
และพยายามที่จะนำเงิน เข้ามาสู่ละแวกบ้านที่กำลังดิ้นรน
ในขณะที่เขาพูดกับชาวบ้าน ในศูนย์ชุมชนนั้น
เขาพูดเกี่ยวกับ แนวคิดสองแนวคิด
เขาพูดเกี่ยวกับ "โลกในแบบที่มันเป็นอยู่" และ "โลกที่มันควรจะเป็น"
และดิฉันก็พูดถึงเรื่องนี้ด้วย ตลอดระยะเวลาของการหาเสียง
สิ่งที่เขากล่าว ซึ่งน่าเศร้าที่มันเกิดขึ้นบ่อยกว่าที่เราคิด
คือ การที่เรายอมรับความห่างไกล ระหว่างแนวคิดทั้งสองนั้น
และบางครั้ง เราจำใจต้องเลือกเอาโลกที่เป็นอยู่
แม้มันไม่ได้สะท้อนให้เห็นค่านิยม และความปรารถนาของเรา
แต่บารัค เตือนเราไว้ ในวันนั้น
เราทุกคนในห้องนั้น ว่าเราทุกคนรู้ว่า
โลกของเราควรจะเป็นเช่นไร
เรารู้ว่า ความเป็นธรรม และความยุติธรรม และโอกาสในชีวิตเป็นอย่างไร
เราทุกคนรู้
และเขากระตุ้นให้คนในที่ประชุมนั้น
ในชุมชนนั้น
อุทิศตัวเองเพื่อปิดช่องว่าง
ระหว่างแนวคิดทั้งสองนั้น
ให้มาทำงานร่วมกัน เพื่อพยายามทำให้โลกที่มันเป็นอยู่อย่างนี้
กับโลกแบบที่มันควรจะเป็น เป็นหนึ่งและเป็นใบเดียวกัน
ในวันนี้ ดิฉันคิดถึงวันนั้น เพราะว่าดิฉัน
จดจำและเชื่อมั่นว่า ทุกๆท่านในโรงเรียนนี้
เป็นส่วนที่สำคัญมากในการปิดช่องว่างนั้น
ท่านเป็นผู้หญิงที่จะสร้างโลกที่ควรจะเป็น
ท่านกำลังจะเขียนบทต่อไปในประวัติศาสตร์
ไม่เพียงแต่เพื่อตัวท่านเอง แต่เพื่อคนรุ่นเดียวกับท่าน
และรุ่นที่จะตามมา
และนั่นคือ ทำไมการใด้รับการศึกษาที่ดี
จึงเป็นสิ่งสำคัญมาก
นั่นคือ ทำไมทั้งหมดที่เป็นอยู่นี้ ที่คุณกำลังจะผ่านมันไป--
ความลุ่มๆ ดอนๆ, ครูที่คุณรัก และครูที่คุณไม่รัก
ทำไมมันจึงสำคัญนัก
เพราะว่า ชุมชนทั้งหลาย และประเทศทั้งหลาย และท้ายที่สุดก็คือ โลก
จะแข็งแรงได้เท่าๆกับ สุขภาพของผู้หญิงของที่นั่นเท่านั้น
และนั่นคือ สิ่งสำคัญที่จะต้องจดจำไว้
ส่วนหนึ่งของสุขภาพที่ว่านั้น ได้แก่ การศึกษาที่โดดเด่น
ความแตกต่างระหว่างครอบครัวที่ต้องดิ้นรน และครอบครัวที่มีความสมบูรณ์
โดยมากอยู่ที่ ผู้หญิงที่มีอำนาจจัดการคนหนึ่ง ที่อยู่ที่นั่น
หรือผู้หญิงทั้งหลาย ที่อยู่ที่ศูนย์กลางของครอบครัวนั้น
ความแตกต่างระหว่างชุมชนที่แตกร้าว และชุมชนที่เจริญรุ่งเรือง
โดยมากคือ ความเคารพนับถือในสัมพันธภาพที่ดี ระหว่างชายและหญิง
ผู้ซึ่งชื่นชม งานที่แต่ละคนทำให้กับสังคม
ความแตกต่างระหว่างประเทศที่อ่อนแอ
และประเทศที่จะเจริญก้าวหน้า
คือ การยอมรับว่า เราต้องเข้าถึงการศึกษาได้เท่าเทียมกัน
สำหรับทั้งเด็กชายและเด็กหญิง
และโรงเรียนนี้ ซึ่งตั้งชื่อตามแพทย์หญิงคนแรก ของสหราชอาณาจักร
และอาคารโดยรอบ ตั้งตามชื่อ ศิลปินเม็กซิกัน ฟรีดา เคโล (Frida Kahlo)
แมรี่ ซีโคล (Mary Seacole)
พยาบาลชาวจาเมกาที่รู้จักกันว่าเป็น "ฟลอเรนซ์ไนติงเกลผิวดำ"
และนักเขียนชาวอังกฤษ เอมิลี่ บรอนที่ (Emily Bronte)
ยกย่องสตรีที่ต่อสู้กับ ความไม่เสมอภาคทางเพศ เชื้อชาติ และการขาดความรู้
ผู้หญิงที่จะมุ่งไปสู่ความปรารถนาของตน เพื่อบำรุงเลี้ยงจิตวิญญาณของตัวเอง
เขาทั้งหลายไม่ยอมให้มีอุปสรรค
ตามที่ป้ายบอกไว้ ข้างหลังนั่นว่า "ไม่มีข้อจำกัด "
พวกเขารู้ว่า การดำรงชีวิตแบบอื่นใดนั้นไม่มี
นอกเสียจาก ทำตามความฝันของเขา
และเมื่อได้ทำเช่นนั้นแล้ว ผู้หญิงเหล่านี้
ก็เอาอุปสรรคที่มีอยู่มากมาย ออกไปได้
และพวกเขาก็ได้เปิดประตูใหม่ๆ หลายประตู
ให้แก่แพทย์หญิง และพยาบาลหญิงหลายล้านคน
ทั้งศิลปิน และนักเขียน
ซึ่งทุกคนนั้น ได้ปฏิบัติตามรอยพวกเขา
และเมื่อได้รับการศึกษาที่ดี
คุณเอง ก็จะสามารถควบคุมโชคชะตาของตัวเองได้
โปรดจำเอาไว้
ถ้าคุณต้องการที่จะรู้เหตุผลว่า ทำไมดิฉันจึงมายืนอยู่ตรงนี้
มันเป็นเพราะการศึกษา
ในอดีตดิฉันไม่เคยขาดเรียน ขอโทษนะคะ ฉันไม่ทราบว่ามีใครขาดเรียนบ้าง
ฉันไม่เคยขาดเรียนเลย
ฉันรักที่ได้เกรด เอ
ฉันชอบเป็นคนฉลาด
ฉันชอบการตรงต่อเวลา ฉันชอบทำงานให้เสร็จ
ฉันคิดว่า การเป็นคนฉลาดนั้น ยอดเยี่ยมกว่าสิ่งใดในโลก
และคุณก็เหมือนกัน ด้วยค่านิยมที่เหมือนกันเหล่านี้
ก็จะสามารถควบคุมโชคชะตาของตัวคุณเองได้
คุณก็เหมือนกัน สามารถปูทาง
เช่นเดียวกัน คุณก็สามารถทำความฝันของคุณให้เป็นจริง
แล้วงานของพวกคุณก็คือ ยื่นมือกลับไป
ช่วยใครบางคนที่เป็นเช่นเดียวกับคุณ ให้ทำเหมือนกันกับคุณ
ประวัติศาสตร์พิสูจน์ให้เห็นว่า มันไม่สำคัญ
ไม่ว่าคุณจะมาจาก บ้านเช่าของเทศบาล
หรือคฤหาสน์ใหญ่โตในชนบท
ความสำเร็จของคุณจะถูกกำหนด
ด้วยความทรหดอดทนของคุณเอง
ความเชื่อมั่นของคุณเอง ด้วยการทำงานอย่างหนักของคุณแต่ละคน
เป็นเรื่องจริง นั่นคือความเป็นจริงของโลกใบนี้ที่เราอาศัยอยู่
เอาละ คุณควบคุมโชคชะตาของคุณเอง
และมันจะไม่ง่าย แน่นอนทีเดียว
แต่คุณมีทุกอย่างที่คุณต้องการ
ทุกสิ่งที่คุณต้องการ เพื่อไปสู่ความสำเร็จ
คุณมีอยู่เรียบร้อยแล้ว ที่นี่
สามีดิฉันทำงานในสำนักงานที่ใหญ่โตนี้
พวกเขาเรียกมันว่า สำนักงานรูปไข่ (Oval Ofiice)
ในทำเนียบขาว มีโต๊ะที่เขานั่ง
เรียกมันว่า โต๊ะตัดสินใจอย่างแน่วแน่ (Resolute)
สร้างจากไม้ของเรือ ชื่อเรือตัดสินใจอย่างแน่วแน่ ของสมเด็จพระราชินี
ซึ่งพระราชินีวิกตอเรีย ได้พระราชทานให้มา
มันเป็นสัญลักษณ์ของมิตรภาพที่ยั่งยืน ระหว่างประเทศทั้งสองของเรา
และชื่อของมัน ตัดสินใจอย่างแน่วแน่นั้น
เตือนให้ระลึกถึง ความแข็งแกร่งของคุณลักษณะ ที่จำเป็นต้องมี
ไม่เพียงแค่ เพื่อที่จะนำประเทศเท่านั้น
แต่เพื่อที่จะใช้ชีวิตอย่างมีจุดมุ่งหมาย เช่นเดียวกัน
ดิฉันหวังว่า ในการไล่ตามความฝันของคุณ คุณทุกคน ตัดสินใจอย่างแน่วแน่
ที่จะก้าวไปข้างหน้าโดยไม่มีขีดจำกัด
และคุณจะใช้พรสวรรค์ที่คุณมี -- เพราะว่ามันมีมากมาย เราได้เห็นพรสวรรค์เหล่านั้นแล้ว
มันอยู่ตรงนั้นแล้ว
ที่คุณจะใช้มันในการสร้างโลกที่ควรจะเป็น
เพราะว่า เราวางใจในพวกคุณ
เราวางใจในท่านแต่ละคน
ที่จะเป็นคนดีที่สุดที่คุณสามารถเป็นได้
เพราะว่าโลกนี้ใหญ่โต
และมันก็เต็มไปด้วยความท้าทาย
และเราต้องการหญิงสาวที่เข้มแข็ง ฉลาด และมีความมั่นใจ
ที่จะลุกขึ้นยืนและควบคุมบังเหียน
เรารู้ว่าคุณสามารถทำมันได้ เรารักพวกคุณ ขอบคุณมากคะ
(เสียงปรบมือ)